钦定古今图书集成/理学汇编/文学典/第002卷 > 梁刘勰文心雕龙 > 《事类》
## 钦定古今图书集成/理学汇编/文学典/第002卷 > 梁刘勰文心雕龙 > 《事类》

“事类”者，盖文章之外，据事以类义，援古以证今者也。
昔文王繇《易部》判爻位，《既济》九三，远引高宗之伐；明
夷六五，近书箕子之贞。斯略举人事以征义者也。至

乎人事，迺圣贤之鸿谟，经籍之通矩也。《大畜》之象，“君
子以多识前言往行，亦有包于文矣。观夫屈宋属篇，
号依诗人，虽引古事，而莫取旧辞。唯贾谊《鵩赋》，始用
鹖冠之说；相如《上林》，撮引李斯之书。此万分之一会
也。及扬雄《百官箴》，颇酌于诗书；刘歆《遂初赋》，历叙于
纪传，渐渐综采矣。至于崔班张蔡，遂捃摭经史，华实
布濩，因书立功，皆后人之范式也。夫姜桂同地，辛在
本性，文章由学，能在天资，才自内发，学以外成，有饱
学而才馁，有才富而学贫，学贫者迍邅于事义，才馁
者劬劳于辞情，此内外之殊分也。是以属意立文，心
与笔谋，才为盟主，学为辅佐，主佐合德，文采必霸；才
学褊狭，虽美少功。夫以子云之才，而自奏不学，及观
书石室，乃成鸿采，表里相资，古今一也。故魏武称张
子之文为拙，然学问肤浅，所见不博，专拾掇崔、杜小
文，所作不可悉难，难便不知所出，斯则寡闻之病也。
夫经典沈深，载籍浩瀚，实群言之奧区，而才思之神
皋也。扬、班以下，莫不取资，任力耕耨，纵意渔猎，操刀
能割，必裂膏腴。是以将赡才力，务在博见。狐腋非一
皮能‘温，鸡跖必数千而饱矣’。”是以综学在博，取事贵
约，校练务精，捃摭须核，众美辐辏，表里发挥。刘劭《赵
都客赋》云：“公子之客，叱劲楚令歃盟；管库隶臣，呵强
秦使鼓缶。”用事如斯，可谓理得而义要矣。故事得其
要，虽小成绩，譬寸辖制轮，尺枢运关也。或微言美事，
置于闲散，是缀金翠于足胫，靓粉黛于胸臆也。凡用
旧合机，不啻自其口出，引事乖谬，虽千载而为瑕。陈
思群才之英也，《报孔璋书》云：“葛天氏之乐，千人唱，万
人和，听者因以蔑《韶》《夏》矣。”此引事之实谬也。按葛天
之歌，唱和三人而已。相如《上林》云：“奏陶唐之舞，听葛
天之歌，千人唱，万人和。”唱和千万人，乃相如接人，然
而滥侈葛天，推三成万者，信赋妄书，致斯谬也。陆机
《园葵诗》云：“庇足同一智，生理合异端。”夫葵能卫足，事
讥鲍庄；葛藟庇根，辞自乐豫。若譬葛为葵，则引事为
谬；若谓庇胜卫，则改事失真。斯又不精之患。夫以子
建明练士，卫沈密，而不免于谬，曹仁之谬高唐，又曷
足以嘲哉！夫山木为良匠所度，经书为文士所择，木
美而定于“斧斤，事美而制于刀笔。研思之士，无惭匠
石矣。”赞曰：“经籍深富，辞理遐亘。皓如江海，郁若崑邓。
文梓共采，琼珠交赠。用人若己，古来无懵。”